Ino Inga Ndacita Buti Kutegwa Kandipasa Kucikolo?
Nzyomukonzya kucita
Kamuyeeya zyintu zili kabotu! Mutalibikki muntenda kwiinda mukuyeeya kuti tamukonzyi kuzwidilila. Ciindi nomulimvwa kutyompwa akaambo kamizeezo iitali kabotu kujatikizya zyintu nzyomutakonzyi kucita, kamuyeeya zyintu zili kabotu. Mucikozyanyo, ciindi bantu nibakamusampaula mwaapostolo Paulo, (ambweni cakumutamikizya) akaambo kambwaakali kwaambaula, wakabaingula kuti: “
Nokuba kuti tandicizyi kwaambaula, mubwini luzyibo lwalo ndilijisi.” (2 Bakolinto 10:10; 11:6) Paulo wakalizizyi zyintu nzyaatakali kukonzya kucita. Pele alimwi wakalizizyi zyintu nzyaakali kukonzya kucita. Ino nywebo? Nzyintu nzi nzyomukonzya kucita? Ikuti kamutazizyi, mulakonzya kubuzya muntu mupati kuti amugwasye. Mulongwe uuli boobu ulakonzya kumugwasya kuzyiba zyintu nzyomukonzya kucita alimwi akuzibelesya kabotu.
Amube aacilengwa cibotu cakubala. Kunyina nzila mfwaafwi yakuti muzwidilile kucikolo. Nolilampa, muyooyandika kubala. Masimpe ngakuti, bbala eeli lilakonzya kuti kalitakkomanisyi kulimvwa. Pele, kubala kulagwasya. Mubwini, kwiinda mukusoleka, mulakonzya kutalika kukukkomanina. Nokuba boobo, kutegwa mube acilengwa cibotu cakubala, mweelede kucibelesya kabotu ciindi canu. Kamuyeeya kuti—kubala ceelede kuba cintu cakusaanguna. Masimpe, Bbaibbele lyaamba kuti kuli ‘
ciindi cakuseka’ alimwi “
aciindi cakuzyana.” (Mukambausi 3:1, 4; 11:9) Aboobo, mbuli bakubusi banji, muyanda kuba aciindi cimwi cakulikondelezya. Pele lugwalo lwa Mukambausi 11:4 lutucenjezya kuti: “
Uuyeeya muuwo takonzyi kubyala, ayooyo uulanga mayoba takonzyi kutebula.” Ino twiiya nzi? Mutanoosumpyi, nkaambo tamukamanizyi kuubeleka mulimo uuyandika kapati. Amusaangune kubala, nomuya musobane. Mutalibiliki—mulakonzya kucijana ciindi cakuzicita zyoonse zyobilo!
bem_Latn tum_Latn bem_Latn bem_Latn bem_Latn bem_Latn bem_Latn bem_Latn